Gimnazija "Meša Selimović"

Gimnazija "Meša Selimović" (skr. GMS) jest srednjoškolska ustanova osnovana u septembru 1899. godine u Tuzli. U to vrijeme gimnazija je bila najviša školska institucija u sjeveroistočnoj Bosni. U maju 1989. godine gimnazija mijenja ime u Gimnazija "Meša Selimović" po uzoru na svog bivšeg učenika, a kasnije i profesora i književnika Mešu Selimovića. Historijat Gimnazija "Meša Selimović" je osnovana 1899. godine pod nazivom Velika gimnazija Tuzla. Otvorena je 12. septembra 1899. godine. Školovanje je trajalo osam godina, a u prvoj godini rada imala je samo devet profesora, dok je upis koštao četiri krune. Dolaskom Austro-Ugarske na prostor Bosne i Hercegovine, gimnazija poprima uređenje ostalih gimnazija unutar imperije, a prvi direktor postaje austrougarski oficir. Godine 1905. gimnazija dobiva novu zgradu, a broj profesora i učenika kontinuirano raste. Mnoge građevine u Tuzli su nestale zbog slijeganja tla usljed povećane eksplatacije soli u rudnicima ispod samog grada. Slična sudbina zadesila je i zgradu gimnazije, koja je 1961. godine iseljena zbog velikih strukturalnih oštećenja. Ubrzo nakon iseljenja, zgrada gimnazije je srušena. Međutim, 1968.godine gimnazija dobija novu zgradu u kojoj je i dan danas smještena. Godine 1989. gimnazija zvanično mjenja naziv u Gimnazija "Meša Selimović" sa ciljem odavanja počasti bivšem učeniku i profesoru, ali i velikom književniku Meši Selimoviću. Tokom rata u Bosni i Hercegovini u periodu 1992. do 1995. godine, rad gimnazije je značajno umanjen, dok su mnoge slobodne prostorije zgrade gimnazije pretvorene u prostorije za smještaj izbjeglica. Nakon završetka rata, gimnazija bilježi značajan porast broja učenika i nastavnog osoblja. Zahvaljujući tome gimnazija doživljava i napredak u kvaliteti nastave i nastavno-obrazovnih metoda. Smjerovi Gimnazija "Meša Selimović" održava nastavu u sljedećim smjerovima: Opći Matematičko-informatički Jezički Sportski Informacione tehnologije Reference